
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 Απριλίου 2019 


ΤΕΥΧΟΣ ΤΕΤΑΡΤΟ 


Αρ 


. Φύλλου 190 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κήρυξη αναγκαστικής απαλλοτρίωσης του οικι¬ 
σμού Αναργύρων του Δήμου Αμυνταίου Νομού 
Φλώρινας όπως αυτός έχει οριοθετηθεί με την 
4012/86/25.9.1986 απόφαση του Νομάρχη Φλώ¬ 
ρινας (Δ' 1109), για λόγους διακινδύνευσης των 
ιδιοκτησιών, της ζωής και της υγείας των κατοί¬ 
κων του οικισμού που προκλήθηκαν από τα κα- 
τολισθιτικά φαινόμενα της 10ης Ιουνίου 2017 στο 
Ορυχείο Αμυνταίου του Λιγνιτικού Κέντρου Δυτι¬ 
κής Μακεδονίας της ΔΕΗ. 

ΑΝΑΚΟΙΝΩΣΕΙΣ 

2 Ειδοποίηση για παρακατάθεση αποζημίωσης από 
αναγκαστική απαλλοτρίωση ακινήτων επίτηςοδού 
Χειλιού και Σαλαμίνος,στο Ο.Τ. 66, στις Αχαρνές 
Αττικής. 


ΑΠΟΦΑΣΕΙΣ 

Αριθμ.ΥΠΕΝ/ΔΜΕΒΟ/ 19831/338 (1) 

Κήρυξη αναγκαστικής απαλλοτρίωσης του οι¬ 
κισμού Αναργύρων του Δήμου Αμυνταίου Νο¬ 
μού Φλώρινας, όπως αυτός έχει οριοθετηθεί με 
την 4012/86/ 25.9.1986 απόφαση του Νομάρχη 
Φλώρινας (Δ' 1109), για λόγους διακινδύνευσης 
των ιδιοκτησιών, της ζωής και της υγείας των κα¬ 
τοίκων του οικισμού που προκλήθηκαν από τα 
κατολισθιτικά φαινόμενα της 10ης Ιουνίου 2017 
στο Ορυχείο Αμυνταίου του Λιγνιτικού Κέντρου 
Δυτικής Μακεδονίας της ΔΕΗ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1 .Το π.δ. 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (ΦΕΚ Α' 98). 

2. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, και Τουρισμού» (ΦΕΚ Α' 114). 


3. α)Το π.δ. 132/2017 «Οργανισμός Υπουργείου Περι¬ 
βάλλοντος και Ενέργειας (Υ.Π.ΕΝ.)» (ΦΕΚ Α' 160). 

β)Τοπ.δ. 141/2017«Οργανισμός Υπουργείου Εσωτε¬ 
ρικών» (ΦΕΚ Α' 180). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 210). 

5. Την οικ. 49910/18.11.2015 απόφαση του Πρωθυ¬ 
πουργού και του Υπουργού Περιβάλλοντος και Ενέργειας 
«Διορισμός Γενικού Γραμματέα Ενέργειας και Ορυκτών 
Πρώτων Υλών στο Υπουργείο Περιβάλλοντος και Ενέρ¬ 
γειας» (ΦΕΚ ΥΟΔΔ 848). 

6. Το π.δ. 22/2018 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ Α' 37). 

7. Το π.δ. 88/2018 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 160). 

8. Την αριθμ. 91589/3.9.2018 Απόφαση του Πρωθυ¬ 
πουργού και του Υπουργού Οικονομίας και Ανάπτυξης 
«Ανάθεση αρμοδιοτήτων στον Υφυπουργό Οικονομίας 
και Ανάπτυξης, Ευστάθιο Γιαννακίδη» (ΦΕΚ Β' 3814). 

9. Τις διατάξεις: 

α. Των άρθρων 128 έως 138 του ν.δ. 210/1973 «Περί 
Μεταλλευτικού Κώδικος» (ΦΕΚ Α' 277), σε συνδυασμό 
με το άρθρο 29 παρ. 9 περιπτ. (ε) και παρ. 11 του ν. 2882/ 
2001 «Κώδικας Αναγκαστικών Απαλλοτριώσεων Ακινή¬ 
των» (ΦΕΚ Α' 17), όπως ισχύουν. 

β. Του άρθρου 1 του ν.δ. 180/1974 «Περί ρυθμίσεως 
θεμάτων ανακυπτόντων κατά την εφαρμογήν του Με¬ 
ταλλευτικού Κωδικός λόγω καταργήσεως των Περιφε¬ 
ρειακών Διοικήσεων» (ΦΕΚ Α' 347). 

γ.Του άρθρου 3 παρ. 7 του ν. 2882/2001 «Κώδικας Ανα¬ 
γκαστικών Απαλλοτριώσεων Ακινήτων» (ΦΕΚ Α' 17), όπως 
ισχύει. 

δ. Του άρθρου 28 του ν. 3937/2011 «Διατήρηση της 
βιοποικιλότητας και άλλες διατάξεις» (ΦΕΚ Α' 60), όπως 
τροποποιήθηκε με το άρθρο 147 του ν. 4495/2017 «Έλεγ¬ 
χος και προστασία του Δομημένου Περιβάλλοντος και 
άλλες διατάξεις» (ΦΕΚ Α' 167) και εν συνεχεία με το άρ¬ 
θρο 18 του ν. 4585/2018 «Επείγουσες ρυθμίσεις .... και 
άλλες διατάξεις» (ΦΕΚ Α'216). 

ε. Της 4012/86/25.9.1986 απόφασης του Νομάρχη 
Φλώρινας «Καθορισμός ορίων, όρων και περιορισμών 
δόμησης στους οικισμούς Αγ. Αναργύρων Αρμενοχω¬ 
ρίου Λευκώνα Ν. Φλώρινας» (ΦΕΚ Δ' 1109). 

10. Τα αριθμ. 34859/234/28.2.2018,38954/263/ 6.3.2018 
και 50509/347/21.3.2018 έγγραφα της Περιφέρειας Δυτι- 

Τεύχος Δ'190/19.04.2019 


κής Μακεδονίας, με τα οποία διαβιβάστηκαν στο Σώμα 
Επιθεώρησης Βορείου Ελλάδος (Τμήμα Επιθεώρησης 
Μεταλλείων) κτηματολογικοί πίνακες με τους φερόμε- 
νους ιδιοκτήτες των απαλλοτριούμενων ακινήτων και 
κτηματολογικά διαγράμματα με τις προς απαλλοτρίωση 
εκτάσεις και ιδιοκτησίες του οικισμού Αναργύρων Δήμου 
Αμυνταίου Νομού Φλώρινας. 

11 .Τα αριθμ. 1731/8.3.2018 και 2218/30.3.2018 έγγρα¬ 
φα του Σώματος Επιθεώρησης Βορείου Ελλάδος προς το 
Δήμο Αμυνταίου. 

12. Τα αριθμ. 3811/13.3.2018 και 5164/4.4.2018 έγ¬ 
γραφα του Δήμου Αμυνταίου προς το Σώμα Επιθεώρη¬ 
σης Βορείου Ελλάδος, καθώς και τις από 13.3.2018 και 

4.4.2018 αντίστοιχα, εκθέσεις τοιχοκόλλησης των υπο- 
βληθέντων κτηματολογικών πινάκων και διαγραμμάτων. 

13. Το αριθμ. 4158/16.3.2018 έγγραφο του Δήμου Αμυ¬ 
νταίου προς το Σώμα Επιθεώρησης Βορείου Ελλάδος 
σχετικά με διαπιστωθείσες ελλείψεις επί των κτηματο- 
λογικών πινάκων και διαγραμμάτων. 

14. Τα αριθμ. 4560/22.3.2018, 4963/30.3.2018, 5571/ 

13.4.2018 και 7073/16.5.2018 έγγραφα του Δήμου Αμυ¬ 
νταίου προς το Σώμα Επιθεώρησης Βορείου Ελλάδος, με 
τα οποία διαβιβάστηκαν ενστάσεις ως προς τα υποβλη- 
θέντα κτηματολογικά στοιχεία. 

15. Το αριθμ. 2933/27.4.2018 έγγραφο του Σώματος 
Επιθεώρησης Βορείου Ελλάδος προς την Περιφέρεια 
Δυτικής Μακεδονίας, με το οποίο εστάλησαν οι υποβλη- 
θείσες ενστάσεις των φερόμενων ιδιοκτητών. 

16. Το αριθμ. 5349/11.4.2018 έγγραφο του Δήμου Αμυ¬ 
νταίου προς το Σώμα Επιθεώρησης Βορείου Ελλάδος 
σχετικά με την καταγραφή κοινόχρηστων χώρων του 
οικισμού Αναργύρων του Δήμου Αμυνταίου Π.Ε. Φλώ¬ 
ρινας, καθώς και το αριθμ. 4005/26.8.2009 έγγραφο της 
Διεύθυνσης Εγγείων Βελτιώσεων της Νομαρχιακής Αυτο¬ 
διοίκησης Φλώρινας περί μεταβίβασης δρόμων και ρεμ- 
μάτων Αγροκτήματος και Συνοικισμού «ΑΝΑΡΓΥΡΩΝ» 
στον Δήμο Αετού, νυν Δήμο Αμυνταίου. 

17. Το αριθμ. ΔΜΕΒΟ/Γ/Φ25.ΑΝΑΡΓΥΡΟΙ/176117/ 
20 64/21.6.2018 απαντητικό έγγραφο της Υπηρεσίας μας 
στο αριθμ. 4873/11.6.2018 ερώτημα του Σώματος Επιθε¬ 
ώρησης Βορείου Ελλάδος σχετικά με την ένταξη στην εν 
λόγω απαλλοτρίωση ιδιοκτησιών (ακίνητο με αρΙΘΜ. 322 
και χώρος σταδίου ποδοσφαίρου και αθλοπαιδιών) που 
βρίσκονται εκτός των ορίων του οικισμού Αναργύρων, 
όπως αυτός έχει οριοθετηθεί με την 4012/86/25.9.1986 
απόφαση του Νομάρχη Φλώρινας. 

18. Το αριθμ. 125899/921/9.7.2018 έγγραφο της Πε¬ 
ριφέρειας Δυτικής Μακεδονίας προς το Σώμα Επιθεώ¬ 
ρησης Βορείου Ελλάδος, με το οποίο διαβιβάστηκαν 
οι τελικοί κτηματολογικοί πίνακες και κτηματολογικά 
διαγράμματα, όπως διαμορφώθηκαν μετά την εξέταση 
των ενστάσεων. 

19. Το αριθμ. οικ.5900/27.7.2018 έγγραφο του Σώ¬ 
ματος Επιθεώρησης Βορείου Ελλάδος, συνοδευόμενο 
από θεωρημένους κτηματολογικούς πίνακες και κτη- 
ματολογικά διαγράμματα, έκθεση Μηχανικών και λοι¬ 
πά συνημμένα, με το οποίο εισηγείται την κήρυξη της 
αναγκαστικής απαλλοτρίωσης του οικισμού Αναργύρων 
του Δ. Αμυνταίου Π.Ε. Φλώρινας, όπως αυτός έχει οριοθε¬ 


τηθεί με την 4012/86/25.9.1986 απόφαση του Νομάρχη 
Φλώρινας (ΦΕΚ Δ' 1109), σύμφωνα με το άρθρο 28 του 
ν. 3937/2011 (ΦΕΚ Α' 60), όπως αντικαταστάθηκε με το 
άρθρο 147 του ν. 4495/2017 (ΦΕΚ Α' 167), σε συνδυασμό 
με το άρθρο 133 του ν.δ. 210/1973 «Περί Μεταλλευτικού 
Κώδικος» (ΦΕΚ Α' 277), όπως ισχύει σήμερα, για λόγους 
διακινδύνευσης των ιδιοκτησιών, της ζωής και της υγεί¬ 
ας των κατοίκων του οικισμού που προκλήθηκαν από 
τα κατολισθιτικά φαινόμενα της 10ης Ιουνίου 2017 στο 
Ορυχείο Αμυνταίου, κατά παρέκκλιση των διατάξεων 
των άρθρων 128 έως 138 του ν.δ. 210/1973, λόγω του 
επείγοντος χαρακτήρα. 

20. Το αριθμ. 35854/465/28.2.2019 έγγραφο της Πε¬ 
ριφέρειας Δυτικής Μακεδονίας, με το οποίο μας δια¬ 
βιβάστηκε η αριθμ. 34597/2938/28.2.2019 βεβαίωση 
της Διεύθυνσης Οικονομικού της Περιφέρειας Δυτικής 
Μακεδονίας, περί του μεγέθους της δαπάνης της εν θέ- 
ματι απαλλοτρίωσης και του τρόπου κάλυψης αυτής, 
σύμφωνα μετά οριζόμενα στην παρ. 7 του άρθρου 3 του 
ν. 2882/2001 «Κώδικας Αναγκαστικών Απαλλοτριώσεων 
Ακινήτων», όπως ισχύει. 

21 .Τα λοιπά στοιχεία του φακέλου. 

22.Την αριθμ. ΓΔΟΤΑΑΠ/2019/37/11.4.2019 εισήγηση 
του Γεν. Δ/ντή ΟικονομικώνΤοπ. Αυτ/σης και Αναπτ. Πο¬ 
λιτικής του ΥΠ.ΕΣ., αποφασίζουμε: 

1. Κηρύσσουμε αναγκαστική απαλλοτρίωση υπέρ 
και με δαπάνες του Ελληνικού Δημοσίου του οικισμού 
Αναργύρων του Δήμου Αμυνταίου Νομού Φλώρινας, 
όπως αυτός έχει οριοθετηθεί με την 4012/86/25.9.1986 
απόφαση του Νομάρχη Φλώρινας (ΦΕΚ Δ' 1109), για λό¬ 
γους διακινδύνευσης των ιδιοκτησιών, της ζωής και της 
υγείας των κατοίκων του οικισμού που προκλήθηκαν 
από τα κατολισθιτικά φαινόμενα της 10ης Ιουνίου 2017 
στο Ορυχείο Αμυνταίου του Λιγνιτικού Κέντρου Δυτικής 
Μακεδονίας της ΔΕΗ, σύμφωνα με το άρθρο 128 πα¬ 
ράγραφος 2 του Μεταλλευτικού Κώδικα (ν.δ. 210/1973, 
277 Α'). Η απαλλοτρίωση διεξάγεται λόγω του επείγοντος 
χαρακτήρα της κατά παρέκκλιση των διατάξεων των άρ¬ 
θρων 128 έως 138 του Μεταλλευτικού Κώδικα (ν.δ. 210/ 
1973,277 Α') ως προς τα ειδικώς οριζόμενα στην παρ. 3 
του άρθρου 28 του ν. 3937/2011, όπως ισχύει. 

2. Οι προς απαλλοτρίωση εκτάσεις, οι φερόμενοι ιδι¬ 
οκτήτες αυτών, το εμβαδόν και οι συντεταγμένες τους, 
απεικονίζονται και περιγράφονται στον από Ιουλίου 
2018 Κτηματολογικά Πίνακα Οικισμού «ΑΝΑΡΓΥΡΟΙ» Π.Ε. 
Φλώρινας (Αριθμητικός και Φύλλα Καταγραφής τεύχος 
Α' και Β') και στο από Φεβρουάριου 2018 Κτηματολο- 
γικό Διάγραμμα Οικισμού (Πινακίδα 1 και 2), κλίμακας 
1:1000, που συντάχθηκαν από την Περιφέρεια Δυτικής 
Μακεδονίας και υπογράφονται από τον Αγρονόμο Το¬ 
πογράφο Μηχανικό της Περιφέρειας Δυτικής Μακεδο¬ 
νίας Ανδρέου Στυλιανό, ελέγχθηκαν δε και θεωρήθηκαν 
την 25/7/2018 από τους Κων/να Μήτσιου, Προϊσταμένη 
Σ.Ε.Β.Ε., Γ.Σαρρή, Προϊστάμενο, Β. Πάτκο, Μηχανικό Με¬ 
ταλλείων, Αθ. Μήτσιου, Μηχανολόγο Μηχανικό ΤΕ του 
Τμήματος Επιθεώρησης Μεταλλείων του Σώματος Επι¬ 
θεώρησης Βορείου Ελλάδας. 

3. Ως φορέας υλοποίησης της απαλλοτρίωσης, αρμό¬ 
δια για όλες τις απαραίτητες ενέργειες από την πράξη 




Τεύχος ΔΊ 90/19.04.2019 

κήρυξης μέχρι και την ολοκλήρωσή της, ορίζεται η Πε¬ 
ριφέρεια Δυτικής Μακεδονίας η οποία βαρύνεται με τη 
δαπάνη της απαλλοτρίωσης (ΚΑΕ 071.9471.05.19001), 
η οποία καλύπτεται με αντίστοιχη μεταφορά πιστώσε¬ 
ων από το εθνικό σκέλος του Προγράμματος Δημοσί¬ 
ων Επενδύσεων (ΠΔΕ) του Υπουργείου Οικονομίας και 
Ανάπτυξης στον προϋπολογισμό της (ΣΑΕΠ 041 αριθμ. 
έργου 2019ΕΠ04100000), σύμφωνα με την υπό στοιχείο 
20 του σκεπτικού της παρούσας βεβαίωση της Διεύθυν¬ 
σης Οικονομικού της Περιφέρειας Δυτικής Μακεδονίας. 

4. Κατά της παρούσας απόφασης δύναται να ασκηθεί 
αίτηση ακύρωσης ενώπιον του Συμβουλίου της Επικρά¬ 
τειας μέσα σε τριάντα (30) ημέρες από τη δημοσίευσή 
της στην Εφημερίδα της Κυβερνήσεως κατά το άρθρο 
137 του ν.δ. 210/1973 «Περί Μεταλλευτικού Κώδικος» 
(ΦΕΚ 277 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2019 

Οι Υπουργοί 

Υφυπουργός 

Εσωτερικών Οικονομίας και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ ΕΥΣΤΑΘΙΟΣ ΓΙΑΝΝΑΚΙΔΗΣ 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 


ΑΝΑΚΟΙΝΩΣΕΙΣ 

Αριθμ. ΥΠΠΟΑ/ΓΔΟΥ/ΔΠΥΑΤΠ/ 
ΤΑΑΑΑ/Φ450/208589/ 13599/1726/416 (2) 

Ειδοποίηση για παρακατάθεση αποζημίωσης 
από αναγκαστική απαλλοτρίωση ακινήτων επί 
της οδού Χειλιού και Σαλαμίνος,στο Ο.Τ. 66, στις 
Αχαρνές Αττικής. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1 .Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού...» (ΦΕΚ 114/τ.Α722-9-2015). 

2.Το π.δ. 4/2018 «Οργανισμός Υπουργείου Πολιτισμού 
και Αθλητισμού» (ΦΕΚ 7/Α722-1-2018). 


3. Τις διατάξεις των άρθρων 7 και 8 του ν. 2882/2001 
«Κώδικας Αναγκαστικών Απαλλοτριώσεων Ακινήτων» 
(ΦΕΚ 17/τ.Α76-2-2001) σε συνδυασμό με τις διατάξεις 
του άρθρου 18 παρ. 1 του ν. 3028/2002 (ΦΕΚ 153/Α7 
28-6-2002) «Για την προστασία των Αρχ/των και εν γένει 
της Πολιτιστικής Κληρονομιάς». 

4. ΤηνΥΠΠΟΑ/ΑΤΝΕΚΕ/155934/482/5-4-2018 απόφα¬ 
ση της Υπουργού και του Υφυπουργού Πολιτισμού και 
Αθλητισμού «Μεταβίβαση του δικαιώματος υπογραφής 
"Με εντολή Υπουργού" ή και "Με εντολή Υφυπουργού" 
κατά περίπτωση στον Γενικό Γραμματέα, στους Προϊ¬ 
σταμένους Γενικών Δ/νσεων, Δ/νσεων, Τμημάτων, Αυτο¬ 
τελών Τμημάτων και Αυτοτελούς Γραφείου της Κ.Υ του 
ΥΠΠΟΑ» (ΦΕΚ 1298/τ.Β /12-4-2018). 

5. Την ΥΠΠΟΑ/ΓΡ.ΥΠ/509797/11453/11 -10-2018 από¬ 
φαση Πρωθυπουργού και Υπουργού Πολιτισμού και 
Αθλητισμού «Ανάθεση αρμοδιοτήτων στον Υφυπουργό 
Πολιτισμού και Αθλητισμού Κωνσταντίνο Στρατή» (ΦΕΚ 
4527/τ.Β717-10-2018), πληροφορούμε όσους: 

α) Έχουν δικαιώματα κυριότητας ή άλλα εμπράγματα 
δικαιώματα στα ακίνητα που απαλλοτριώνονται επί της 
οδού Χειλιού και Σαλαμίνος, στο Ο.Τ. 66 στις Αχαρνές Ατ¬ 
τικής, δυνάμει της αριθμ. 1039597/1035/0012/26-4-2012 
κοινή υπουργική απόφαση (ΦΕΚ 143/τ.ΑΑΠ/30-4-2012), 
φερομένης ιδιοκτησίας Κυριακής Πουραΐμη, Γεωργίου 
Μπόρση, Ελένης Γκρίτση κ.λπ. και 

β) Έχουν εγγράφει υποθήκη ή έχουν επιβάλει κατά¬ 
σχεση ή με οποιοδήποτε τρόπο διεκδικούν τα ακίνητα 
που απαλλοτριώνονται ότι η αποζημίωση που καθόρισε 
το Μονομελές Εφετείο Αθηνών με την 4812/2017 από¬ 
φασή του για τα ακίνητα και για τα υπερκείμενα αυτών 
όπως αυτά φαίνονται στο με Α/Α 3359 κτηματολογικό 
διάγραμμα που συνοδεύει την απόφαση απαλλοτρίωσης 
και στο σχετικό κτηματολογικό πίνακα έχει κατατεθεί στο 
Ταμείο Παρακαταθηκών και Δανείων (Κεντρική Υπηρε¬ 
σία) και έχουν εκδοθεί γραμμάτια συστάσεως παρακατα¬ 
θήκης αριθμ. 19467 και 19468/17-4-2019 για 11.929,60 
ευρώ και 1.011.473,70 ευρώ αντίστοιχα. 

Η αποζημίωση αυτή είναι αποδοτέα στους δικαιού¬ 
χους που θα αναγνωρισθούν σύμφωνα με το νόμο. 

Η ειδοποίηση αυτή να δημοσιευθεί στην Εφημερίδα 
της Κυβερνήσεως. 

Αθήνα, 17 Απριλίου 2019 

Με εντολή Υφυπουργού 

Ο Προϊστάμενος 

ΑΘΑΝΑΣΙΟΣ ΔΗΜΗΤΡΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'190/19.04.2019 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























